
 INTRODUCERE

 

 

Grupul de la Vişegrad* , cunoscut şi ca Trilaterala, Triunghiulara de la Vişegrad sau G4 şi, actualmente, "Grupul CEFTA", s-a constituit la 9 aprilie 1990 în urma reuniunii la nivel înalt de la Bratislava.

Reuniunea a strâns la aceeaşi masă Cehoslovacia, Polonia şi Ungaria. În urma destrămării Federaţiei Cehoslovace, în ianuarie 1993 şi a apariţiei Republicii Cehia şi a Slovaciei, gruparea îşi continuă existenţa în noua structură cu patru membri.

Scopul declarat la constituire a fost dublu: promovarea unei politici comune în domeniul securităţii colective după dispariţia Tratatului de la Varşovia şi aderarea la CEE, motivând că cele trei state au acelaşi stadiu de dezvoltare economico-politică.

Grupul de la Vişegrad s-a constituit nu ca o alternativă la aderarea în Uniunea Europeană, nici ca o structură de bloc, ci ca un spaţiu pentru cooperare concretă.

Grupul de la Vişegrad nu are nici un fel de organisme permanente care să marcheze instituţionalizarea colaborării.

Documentul cel mai important convenit la Vişegrad, în februarie 1991, sublinia:

"Colaborarea semnatarilor se va realiza prin intermediul întâlnirilor şi consultărilor la diferite niveluri şi în diferite forme".

Până în prezent, rolul principal l-au avut întâlnirile la nivel înalt (şefi de state sau de guverne), desfăşurate la Bratislava, Vişegrad, Cracovia, Praga, Poznan, Brno.

La 25 noiembrie 1994 a avut loc la Poznan reuniunea primilor-miniştri ai ţărilor CEFTA, fiind prima întrunire la nivel înalt după data de 1 ianuarie 1993, data dispariţiei Federaţiei Cehoslovace.

Crearea unui bloc militar sau a unei alianţe militare a ţărilor membre ale grupării nu s-a pus nici un moment în discuţie, atât datorită rivalităţii dintre ţările membre, cât şi datorită respingerii ideii de către SUA, Germania şi NATO. De aceea, prevederea din Declaraţia de la Vişegrad, conform căreia ţările vor efectua consultări în probleme referitoare la securitatea lor, s-a concretizat în următoarele:

a. consultări la nivel de ministere de externe şi ministere ale apărării, în legătură cu conflictele din Golful Persic, puciul de la Moscova, criza iugoslavă etc.;

b. încheierea de documente (protocoale) de colaborare bilaterală (Ungaria-Polonia, Polonia-Cehoslovacia, Ungaria-Cehoslovacia) pe linia ministerelor apărării, care prevăd schimburi de informaţii asupra organizării, conducerii şi pregătirii cadrelor militare şi trupelor, cooperarea în repararea tehnicii militare, consultări în legătură cu doctrinele militare etc.

Ideea constituirii unei zone de liber schimb între Polonia, Ungaria, Cehia şi Slovacia s-a formulat tot mai clar începând cu 1992. Reprezentanţi ai Uniunii Europene au recomandat grupării să creeze o asemenea zonă, subliniind că intrarea în Uniunea Europeană ar periclita economiile fragile ale acestor societăţi în tranziţie.

În contextul preocupărilor de a lărgi cooperarea internaţională prin angajamente care să sprijine eforturile de reconstrucţie economică, democratizare şi garanţie a securităţii, România şi-a arătat interesul de a lua parte la primele consultări de la Vişegrad.

În general, problema extinderii participării altor state în cadrul Grupului de la Vişegrad nu s-a bucurat de interes din partea ţărilor membre, dar s-a admis că este posibilă o cooperare generală a Grupului cu România.

 

 

 

 

 

 

 

 

 

 

 

 

 

 

 

 

 

 

 

 

REGLEMENTAREA HOMOSEXUALITĂŢII

ÎN ŢĂRILE MEMBRE ALE GRUPULUI DE LA VIŞEGRAD

 

 

Asociaţia Internaţională a Lesbienelor şi Homosexualilor (ILGA) desfăşoară, din 1978, o importantă activitate în promovarea şi recunoaşterea drepturilor homosexualilor şi lesbienelor.

Comisia Internaţională pentru Drepturile Homosexualilor şi Lesbienelor (IGLHRC) apără şi promovează drepturile fundamentale ale omului pentru homosexuali, lesbiene, transsexuali, persoane seropozitive sau bolnave de SIDA. Acest organism a fost înfiinţat în 1990, ca organizaţie non-profit, cu sediul în SUA.

ILGA a publicat, începând cu 1985, "ILGA Pink Book", carte ce a mai apărut în 1988 şi în 1993.

Sursele de informare ale ILGA sunt constituite in informări primite de la organizaţii din ţările membre, organizaţii ce beneficiază de site-uri pe Internet, precum şi ILGA EUROPEAN LETTER.

O remarcă se impune, şi anume aceea că utilizatorii acestor informaţii trebuie să ţină cont de faptul că anumite date sunt incorecte sau parţial corecte, ţările care trimit informări pe Internet fiind foarte multe, iar verificarea fiecărei informaţii fiind aproape imposibilă.

Legislaţia internaţională condamnă limpede negarea drepturilor şi libertăţilor fundamentale ale omului pe baza unor însuşiri care ţin de structura şi personalitatea fiecărui individ.

Orientarea sexuală este un altfel de element profund şi de neschimbat al identităţii individuale.

Articolul 2 al Pactului internaţional asupra drepturilor civile şi politice stipulează că: 

"Statele semnatare ale prezentului Pact se angajează să respecte şi să asigure pentru toate persoanele aflate pe teritoriul sau sub jurisdicţia lor drepturile recunoscute de acest pact, fără nici un fel de deosebiri de rasă, culoare, sex, religie, opinie politică sau alt fel, de origine naţională, socială sau orice alt fel de statut individual".

Articolul 26 al Pactului prevede că "toţi indivizii sunt egali în faţa legii şi au dreptul, fără discriminare de nici un fel, de a se bucura de o protecţie egală în faţa legii" şi că "discriminarea de orice fel va fi interzisă prin lege şi tuturor persoanelor li se va garanta protecţia eficientă împotriva discriminării pe orice baze, cum ar fi rasa, sexul, limba, religia, opiniile politice sau de orice alt fel, originea naţională sau socială, avuţia etc."

Comitetul pentru drepturile omului din cadrul ONU recunoaşte orientarea sexuală ca statut individual, care este protejat de discriminare prin legislaţia naţională.

Raportul-document no.8755 din 6 iunie 2000 al Adunării Parlamentare a Consiliului Europei prezintă situaţia homosexualilor şi lesbienelor, din punctul de vedere al legislaţiei, în ţările membre ale Consiliului Europei.

1. Legea asupra delictelor sexuale

Homosexualitatea nu este considerată ca fiind delict în Andorra, Belgia, Cehia, Finlanda, Franţa, Malta, Olanda.

În Bulgaria sunt considerate delicte şi sunt pedepsibile raporturile sexuale între persoane de acelaşi sex, fie cu închisoare, fie prin condamnare la muncă corecţională.

În Estonia, Codul de procedură penală incriminează sodomia.

Într-o serie de state, vârsta consimţământului diferă în ceea ce îi priveşte pe homosexuali şi pe heterosexuali.* 

În Cipru, homosexualitatea este incriminată (art.171-174 Cod penal).

2. Situaţia în forţele armate

În Belgia, Cehia, Finlanda, Franţa, Malta, Olanda, Elveţia, Suedia nu există nici o situaţie referitoare la accesul homosexualilor în armată.

În Polonia, homosexualitatea nu este acceptată în rândul militarilor de carieră.

3. Angajarea

În Belgia, Cehia, Finlanda, Malta, Olanda, Elveţia, Suedia, legislaţia nu reţine nici o discriminare în ceea ce priveşte angajarea homosexualilor.

4. Definirea homosexualităţii

Începând cu 1991, Organizaţia Mondială a Sănătăţii a scos homosexualitatea de pe lista internaţională a bolilor, dar o serie de state membre ale Consiliului Europei clasifică homosexualitatea în rândul maladiilor. Un exemplu, în acest sens, este Slovenia, unde medicii generalişti şi psihiatri tratează homosexualitatea ca pe o boală.

5. Adopţia

Cuplurile homosexuale nu sunt autorizate să adopte copii. Numai cuplurile heterosexuale au acest drept. Dar ca persoană singură poţi adopta un copil.

6. Dreptul de a avea un copil

Inseminarea artificială nu este posibilă decât în cazul cuplurilor heterosexuale, căsătorite sau nu, în Ungaria şi Slovenia. De asemenea, este posibil în cazul femeilor căsătorite sau care trăiesc în concubinaj, în Suedia. În Polonia, inseminarea artificială nu este posibilă din raţiuni medicale, în România nu există reglementare, iar în Republica Cehia nu este posibilă.

7. Dreptul de azil

Orientarea sexuală nu reprezintă un motiv întemeiat pentru care poţi obţine azil. Sunt însă cazuri când o anumită persoană poate fi persecutată din cauza orientării sexuale şi atunci acest fapt constitui un motiv pentru obţinerea azilui.

 

 

POLONIA

 

În Polonia, homosexualitatea a fost dezincriminată în 1932; tot atunci s-a stabilit ca vârsta minimă la care se consideră că există consimţământ să fie de 15 ani, indiferent de orientarea sexuală.

Prima încercare de creare a unei organizaţii de homosexuali şi lesbiene a avut loc la mijlocul anului 1980, dar a fost sortită eşecului.

Începând din 1986, este editat un magazin, "Filo", destinat homosexualilor şi lesbienelor.

Un statut legal au obţinut o serie de grupări homosexuale, începând cu februarie 1990. 

În urma criticilor aduse în sesiunea 66 a Comitetului pentru drepturile omului al ONU, în anul 1995, Comitetul constituţional a propus introducerea în Constituţie a unei clauze de nediscriminare, care să protejeze grupurile cu o anumită orientare sexuală. Replica Bisericii Romano-Catolice a fost extrem de dură, dar textul propus a fost adoptat în martie 1997, cu următorul conţinut:

"Nimeni nu poate fi discriminat politic, social sau economic sau orice alt fel de discriminare" (art.32 p.2).

Căsătoria

Modificarea constituţională prevede, de asemenea, interzicerea căsătoriilor în cazul cuplurilor de homosexuali. Art.18 prevede: "Căsătoria între persoane de sex feminin şi masculin, familia, mamele, taţii sunt ocrotiţi şi protejaţi în Republica Polonă". Pentru persoane de acelaşi sex au fost create registre speciale, dar în nici un caz nu seamănă cu cele pentru cupluri heterosexuale.

Adopţia. Inseminarea artificială

Cuplurilor de homosexuali le este interzisă adoptarea sau creşterea copiilor şi inseminarea artificială.

 

 

REPUBLICA CEHIA

 

În Cehia, dezincriminarea homosexualităţii datează din 1961.

Mişcarea homosexualilor şi lesbienelor din Cehia este aproape unică. Există 21 de organizaţii ale homosexualilor, ce funcţionează sub denumirea de SOHO (Socio-legal Control of Homosexuality).

Înainte de 1990, Codul penal ceh prevedea că anumite acte homosexuale sunt pedepsite. Astfel, era interzis actul sexual cu o persoană de acelaşi sex mai mică de 18 ani, iar actul sexual cu scop de a avea un folos material sau pentru a exploata o persoană (profesor-elev) era pedepsit cu închisoare de la 1 la 5 ani.

Modificările aduse în 1990 Codului penal tratează egal homosexualitatea şi heterosexualitatea în ceea ce priveşte vârsta minimă a consimţământului, care este 15 ani.

În 1991, Parlamentul Cehoslovaciei a adoptat lista drepturilor şi libertăţilor homosexualilor.

Căsătoria

Căsătoriile între parteneri de acelaşi sex sunt interzise în Cehia, Guvernul ceh denumind cuplurile de homosexuali "inferioare pentru căsătorie", dar a fost votată o schemă de registru în care să fie înscrise cuplurile homosexuale.

Succesiuni

Codul civil nu face nici o discriminare atunci când vorbeşte de persoane care locuiesc împreună (se înţelege indiferent de sex), iar în cazul în care unul dintre parteneri a decedat, celălalt îl poate moşteni, dacă face dovadă că a locuit şi a trăit împreunăcu acesta.

Adopţia. Inseminarea artificială

Ca şi în Polonia, cuplurilor de homosexuali le este interzisă adopţia, inseminarea artificială, dar transsexualii pot solicita tratament medical în vederea schimbării sexului.

 

 

SLOVACIA

 

Ca şi în cazul Cehiei, homosexualitatea nu a mai fost incriminată din 1961. Până în 1993, prevederile au fost aceleaşi ca şi în cazul Cehiei. Vârsta minimă pentru consimţământ este 15 ani, atât în cazul homosexualilor, cât şi al heterosexualilor.

În ceea ce priveşte angajarea homosexualilor, nu există discriminare.

Căsătoria

Căsătoriile între parteneri de acelaşi sex sunt interzise, deşi reprezentanţi ai organizaţiilor homosexuale au declarat că ar fi o procedură mai sănătoasă.

 

 

Succesiuni

Nu există nici o reglementare în ceea ce priveşte moştenirea. 

Adopţia. Inseminarea artificială

Adopţia şi inseminarea artificială se referă numai la cupluri heterosexuale.

 

 

UNGARIA

 

Anul 1961 a reprezentat debutul pentru legalizarea homosexualităţii, prin dezincriminarea actelor sexuale între persoane de acelaşi sex.

Vârsta minimă a consimţământului a fost modificată, de la 20 de ani, în 1961, la 18 ani, începând cu 1978, modificare prevăzută de Secţiunea 199 din Codul penal. Secţiunea 201 prevede pentru heterosexuali vârsta minimă de 14 ani.

În 1988 este înregistrată oficial şi o organizaţie a homosexualilor, LGBT, aceasta fiind, de altfel, şi prima de acest fel din Europa Centrală şi de Est.

Codul civil a eliminat toate discriminările privind coabitarea cuplurilor, fie ele heterosexuale sau homosexuale.

Căsătoria

Sunt interzise căsătoriile între persoane de acelaşi sex; oficial nu pot fi înregistrate aceste cupluri.

Adopţia

Adoptarea sau îngrijirea copiilor se adresează numai cuplurilor heterosexuale, ca dealtfel şi inseminarea artificială.

Succesiuni

Din 1996, cuplurile de homosexuali au dreptul de a se moşteni, au dreptul la pensie, iar în cazul proceselor, partenerii nu pot depune mărturie unul împotriva celuilalt.

 

 

 

 

 

ROMÂNIA

 

 

Art.200 din Codul penal, versiunea 1968, publicat în Buletinul Oficial nr.79-79/21 iunie 1968:

Relaţiile sexuale între persoane de acelaşi sex

1. Relaţiile sexuale între persoane de acelaşi sex se pedepsesc cu închisoare de la 1 la 5 ani.

2. Fapta prevăzută la alineatul 1, săvârşită asupra unui minor, asupra unei persoane în imposibilitatea de a se apăra ori de a-şi exprima voinţa, sau prin constrângere, se pedepseşte cu închisoare de la 2 la 7 ani.

3. Dacă fapta prevăzută în alineatul 2 are ca urmare vătămarea gravă a integrităţii corporale sau a sănătăţii, pedeapsa este închisoarea de la 3 la 10 ani, iar dacă are ca urmare moartea sau sinuciderea victimei, pedeapsa este închisoarea de la 7 la 15 ani.

4. Îndemnarea sau ademenirea unei persoane în vederea practicării faptei prevăzute în alineatul 1 se pedepseşte cu închisoare de la 1 la 5 ani.

Art.200 din Codul penal, versiunea curentă, conform Legii nr.140/5.11.1996:

Relaţiile sexuale între persoane de acelaşi sex

1. Relaţiile sexuale între persoane de acelaşi sex, săvârşite în public sau dacă au produs scandal public, se pedepsesc cu închisoare de la 1 la 5 ani.

2. Fapta majorului de a avea relaţii sexuale cu un minor de acelaşi sex se pedepseşte cu închisoare de la 2 la 7 ani şi interzicerea unor drepturi.

3. Relaţiile sexuale cu o persoană de acelaşi sex în imposibilitate de a se apăra sau de a-şi exprima voinţa sau prin constrângere se pedepsesc cu închisoare de la 3 la 10 ani şi interzicerea unor drepturi.

4. Dacă fapta prevăzută la alineatele 2 şi 3 are ca urmare vătămarea gravă a integrităţii corporale sau a sănătăţii, pedeapsa este închisoarea de la 5 la 15 ani şi interzicerea unor drepturi, iar dacă are ca urmare moartea sau sinuciderea victimei, pedeapsa este închisoarea de la 15 la 25 de ani şi interzicerea unor drepturi.

5. Îndemnarea sau ademenirea unei persoane în vederea practicării de relaţii sexuale între persoane de acelaşi sex, precum şi propaganda ori asocierea sau orice alte acte de prozelitism săvârşite în acelaşi scop se pedepsesc cu închisoare de la 1 la 5 ani.

 

Art.201 din Codul penal, versiunea 1968, publicat în Buletinul Oficial 79-79/21 iunie 1968:

Perversiuni sexuale

1. Săvârşirea actelor de perversiune sexuală care au produs scandal public se pedepseşte cu închisoare de la 1 la 5 ani.

2. Dispoziţiile art.200 alin.2-4 se aplică în mod corespunzător.

3. Constituie acte de perversiune sexuală orice acte nefireşti în legătură cu viaţa sexuală, altele decât cele prevăzute de art.200.

 

Art.201 din Codul penal, versiunea curentă, conform Legii nr.140/5.11.1996:

Perversiuni sexuale

1. Actele de perversiune sexuală comise în public sau care au produs scandal public se pedepsesc cu închisoare de la 1 la 5 ani.

2. Dispoziţiile art.200 alin.2-5 se aplică în mod corespunzător.

 

Art.204 din Codul penal, publicat în Buletinul Oficial 79-79/21.01.1968 (neschimbat în actualul Cod penal):

Sancţionarea tentativei

Tentativa infracţiunilor prevăzute în art.197-198 şi 200-203 se pedepseşte.

 

Art.321 din Codul penal, introdus în Legea nr.6/1973 (neschimbat în actualul Cod penal):

Ultrajul contra bunelor moravuri

1. Fapta persoanei care, în public, săvârşeşte acte sau gesturi, proferează cuvinte sau expresii, sau se dedă la orice alte manifestări prin care aduce atingere bunelor moravuri sau se produce scandal public, se pedepseşze cu închisoare de la 3 luni la 2 ani sau cu amendă.

2. Dacă prin fapta prevăzută la alineatul 1 s-a tulburat grav liniştea publică, pedeapsa este închisoarea de la 6 luni la 5 ani.

 

În 1996, Codul penal a fost amendat ca urmare a presiunilor internaţionale, astfel încât s-a ajuns să incrimineze actele homosexuale "săvârşite în public sau dacă au produs scandal public", iar pedeapsa este închisoare de la 1 la 5 ani.

Autorităţile române prezintă aceste amendamente ca fiind o dezincriminare a relaţiilor homosexuale, dar limbajul neclar în care sunt formulate aceste prevederi face ca persoanele care întreţin astfel de relaţii să fie supuse în continuare urmăririi penale.

 

 

Autorităţile din România au primit următoarele recomandări:

Human Rights Watch şi IGLHRC solicită autorităţilor române să elimine discriminarea juridică pe baza orientării sexuale, după cum urmează:

1. se cer eliminate în întregime din Codul penal art.200, ca şi orice altă menţiune explicită a relaţiilor sexuale între persoanele de acelaşi sex;

2. se cer eliminate referirile la "scandal public" şi se cere explicarea concretă a faptei ce aduce "atingere bunelor moravuri";

3. se consideră că ar trebui ca o singură prevedere să se ocupe de relaţiile sexuale săvârşite în public, indiferent dacă sunt homosexuale sau heterosexuale.

Acelaşi organism solicită ajutorul:

1. Consiliului Europei pentru a continua presiunile asupra autorităţilor române, pentru ca acestea să respecte presiunile făcute înainte de aderare;

2. OSCE, în special Oficiului pentru instituţii democratice şi drepturile omului, pentru dezincriminarea homosexualităţii şi pentru dezbaterea angajamentelor statelor participante la "dimensiunea umană" a procesului OSCE;

3. Uniunii Europene pentru a pune în aplicare "Raportul Roth şi Rezoluţia din 1994" asupra drepturilor egale ale homosexualilor şi lesbienelor din Uniunea Europeană* ;

4. NATO - să cântărească situaţia drepturilor omului din statele în curs de admitere şi în special felul în care acestea îşi tratează populaţiile minoritare, inclusiv persoanele de orientare homosexuală.

 

 

 

 

 

 

 

 

 

 

 

 

 

 

 

ANEXĂ

 

Ţările Europei care prevăd o vârstă a consimţământului 

pentru relaţii sexuale între persoane de acelaşi sex sau heterosexuale* 

	Nr.

crt.
	Ţara
	 
	Vârsta

consimţământului
	 
	Sancţiune
	Articol

	 
	 
	F-F
	B-B
	F-B
	 
	 

	1
	ALBANIA
	18
	18
	14
	5 ani
	116 Cod penal

	2
	AUSTRIA
	14
	18
	14
	6 luni - 5 ani
	209 Cod penal

	3
	BULGARIA
	18
	18
	14
	1 - 5 ani
	157 p.3 Cod penal

	4
	CROAŢIA
	18
	18
	14
	-
	-

	5
	CIPRU
	-
	18
	16
	până la 7 ani
	171 Cod penal

	6
	ESTONIA
	-
	16
	14
	până la 10 ani
	118 Cod penal

	7
	UNGARIA
	18
	18
	14
	până la 3 ani
	199 Cod penal 

	8
	IRLANDA
	15
	17
	15/17
	până la 2 ani
	S3,4 Legea din1993

	9
	LIECHTENSTEIN
	14
	18
	14
	6 luni - 5 ani
	208 Cod penal 

	10
	LITUANIA
	14
	18
	14
	3 - 8 ani
	122 al.2 Cod penal 

	11
	MOLDOVA
	16
	18
	16
	2 - 5 ani
	106 Cod penal 

	12
	PORTUGALIA
	16
	16
	14
	până la 2 ani
	175 Cod penal 

	13
	ROMÂNIA
	18
	18
	14
	2 - 7 ani
	200 p.2 Cod penal

	14
	ANGLIA
	16
	18
	16
	până la 5 ani
	 

	 
	ŢARA GALILOR
	16
	18
	16
	 
	Secţiunea 4 

Legea din 1994

	 
	SCOŢIA ŞI IRLANDA DE NORD
	17
	18
	17
	până la 5 ani

